open-index/open-wikipedia-markdown huggingface dataset:
RTCG

**Montenegros radio og fjernsyn** (montenegrinsk: *Radio i televizija Crne Gore*, Радио и телевизија Црне Горе, forkortet ***RTCG*** eller **РТЦГ**) er Montenegros statseide allmennkringkaster for radio og fjernsyn. Selskapet startet med radiosendinger i 1949 og fjernsyn i 1964 under navnet *Radio-Televizija Titograd*. Selskapet har hovedkontor i Podgorica og utgjøres av Radio Crne Gore (RCG) og Televizija Crne Gore (TVCG). I juli 2001 ble RTCG medlem av Den europeiske kringkastingsunion (EBU) sammen med serbiske RTS. Da Montenegro ble selvstendig i 2006, ble RTCG et fullverdig medlem av EBU.

## Historie
Radiosendinger i Montenegro har røtter helt tilbake til august 1904, da en sender ble satt i drift på en fjelltopp i nærheten av byen Bar. Dette var den første radiosenderen i Sørøst-Europa. 27. november 1944 startet *Radio Cetinje* sendinger i byen Cetinje, sør i Montenegro. Cetinje var nylig befridd fra nazistene, og den unge radiokanalen sendte nyheter og rapporter fra slagmarken. De neste årene utvidet kanalen sitt sendeområde, og i 1949 ble *Radio Titograd* grunnlagt. Kanalen skiftet navn til *Radio Crna Gora* i 1990.

De første offisielle tv-sendingene i Montenegro startet 4. mai 1964 med opprettelsen av *Titograd* *televizija.* Radiostasjonen og tv-stasjonen ble siden slått sammen til RTV Titograd, som senere ble RTCG. Under jugoslavia-tiden var kringkasteren underlagt den føderale jugoslaviske kringkasteren JRT.

Gjennom lov er RTCG pålagt å kringkaste for alle montenegrinske borgere – uavhengig av politisk, religiøs og kulturell tilknytning og uansett rase og kjønn. Kringkasteren styres av et råd på ni medlemmer, som velges av landets parlament. Medlemmene kommer fra ulike organisasjoner og skal være uavhengige Montenegros politiske institusjoner. Enkelte av rådets medlemmer kommer fra organisasjoner som har mottatt statsstøtte, noe som har fått Organisasjonen for sikkerhet og samarbeid i Europa og Europarådet til å uttrykke bekymring for å rådets politiske uavhengighet. Tross dette anser flertallet av landets innbyggere RTCG som uavhengig av regjeringen.

RTCG finansieres av statlig støtte over statsbudsjettet samt reklame- og salgsinntekter. Kringkasterens økonomi og gjeldssituasjon har blitt forverret etter finanskrisen.

## Kanaltilbud
RTCG driver tre tv-kanaler: to riksdekkende og én internasjonal.

### Tv-kanaler
* **TVCG 1** – nyheter og egenproduksjoner 
* **TVCG 2** – idrett og underholdning
* **TVCG Sat** – RTCGs internasjonale kanal, tilgjengelig via satellitt

### Radiokanaler
* Radio Crne Gore
* Radio 98

## Referanser


## Eksterne lenker
Helene Fauske

**Helene Gigstad Fauske** (født 31. januar 1997 i Bærum) er en norsk håndballspiller som fra 2021 spiller for Brest Bretagne Handball. Hun har tidligere spilt for Lommedalen,  og  (tidligere FCM Håndball).
Hun debuterte på det norske landslaget mot Frankrike 15. juni 2017. Hun deltok i VM 2017 der Norge tok sølv. Hunspiller nå for Odense, Danmark

## Referanser


## Eksterne lenker
*
Hans Hansen Lillienskiold d.e.

**Hans Hansen Schmidt**, adlet **Lillienskiold** (Lillienchiold) (født ca. 1610 i Tønder, død 6. november 1681 i Bergen) var assessor i overhoffretten i Norge. 

## Liv og levnet
Han var sønn av borger og handelsmann i Tønder, Hans Schmidt og hustru Else Pedersdatter. Fra 1641–48 var han slottsskriver på Bergenhus, hvoretter han tok borgerskap i Bergen og ble rådmann i 1650. Senere ble han borgermester samme sted, og i 1652 utnevnt til lagmann i Bergens og Gulatings lagdømme. Han var i noen tid forvalter over Munkeliv og Jonsklosteret i Bergen på vegne av Corfitz Ulfeldts sønn, Christian. Årene 1658–61 var han befalingsmann over Trondhjems len og forvaltet Bergenhus len fra 1667-69 samt i 1679, var medlem av Det nordenfjældske Admiralitetsraad fra 1665, samt assessor i Norges høyesterett fra samme år og i overhoffretten 1666-69.

Han var formuende og eier av flere hovedgårder i Bergen stift som Losna, Herlø, Hop og Sletten. I Bergen by eide han flere gårder rundt rådhuset og bodde selv i Stiftsgården. I 1676 var han en av de 15 rikeste menn i landet, og sto i høy kurs hos stattholder Ulrik Frederik Gyldenløve. Den 26. mai 1676 ble han adlet med navnet Lillienchiold, og fikk tildelt sitt eget våpen, et tverrdelt skjold, i hvitt med to røde stjerner og i rødt med en lilje. 

### Ekteskap
Lillienskiold var gift første gang med Margrethe Jonasdatter (d. før 1654), datter av sogneprest til Korskirken i Bergen og prost i Nordhordland, Jonas Pedersen og hustru Anne Jensdatter Mechelborg. Sammen fikk de seks barn, deriblant Hans H. Lilienskiold. Etter ektefellens død giftet han seg med Anne Jensdatter (d. før 1675), enke etter lagmann i Bergen Peder Nielsen (Hjerman) (d. 1634). Lillienskiold døde selv 1681, og ble begravet ved domkirken i Bergen. Datteren Anna blev omkring 1666 gift med Jens Toller Rosenheim. Den andre datteren, Else ble reder og handelskvinne. 

## Referanser
Hermann II av Köln

**Hermann II av Köln** (født ca. 995, død 11. februar 1056) var erkebiskop av Köln fra 1036 til sin død i 1056. Han tilhørte ezzonide-dynastiet fra Lotharingia.

## Biografi

Han var sønn av den lotharingiske hertug Ezzo (955-1043) og hans kone hertuginne Mathilda (979-1025) som var datter av den tysk-romerske keiser Otto II og hans kone Theophania. Hermanns yngre bror Otto ble hertug av Schwaben i 1045. Han hadde også to søstre, Richeza (gift med kong Mieszko II Lambert av Polen, og Theophanu, abbedisse i Essen.

Rundt 1036 ble han tatt opp i kardinalkollegiet av pave Benedikt IX, samtidig som keiser Konrad II utnevnte ham til erkebiskop i Köln. Hermann fulgte keiseren på hans felttog til Italia og forble også lojal mot keiserens etterfølger Henrik IV av Det tysk-romerske rike. I 1049 mottok han pave Leo IX i Köln. Henrik IV ble både døpt og kronet av Hermann, noe som ikke ble godkjent av erkebiskop Luitpold I av Mainz. Hermann støttet også keiseren under opprøret fra hans egen nevø Konrad I av Bayern.

Erkebiskop Hermann II døde i Köln i 1056 og ble begravet i Kölnerdomen.

## Referanser


## Litteratur
* Lewald, Ursula, *Die Ezzonen. Das Schicksal eines rheinischen Fürstengeschlechts*, i *Rheinische Vierteljahrsblätter* 43 (1979) s. 120–168

## Eksterne lenker
* Hermann, *The Cardinals of the Holy Roman Church*, Florida International University
Jan H. Landro

**Jan Harald Landro** (født 4. desember 1948 på Askøy) er en norsk journalist og forfatter, bosatt i Bergen og en periode kulturredaktør i *[[Bergens Tidende]]*.

Han har mellomfag i tysk og engelsk og har også studert litteraturvitenskap ved Universitetet i Bergen. Han var kulturjournalist i *Bergens Tidende* fra 1978, og kulturredaktør i årene 2006-2011. 

Landro var sentral i arbeidet med omlegginger i det tidligere BT-eide J. W. Eides Forlag i årene 1986–1989, da han var redaksjonssjef i forlaget. Han har også vært styreleder for det statlige Produksjonsfondet for kino- og tv-film. 

Landro har sittet seks år i Bragejuryen og tre år i Heddajuryen.

Landro har skrevet en rekke bøker og hefter, hovedsakelig om litterære emner.

## Bibliografi(utvalg)
* *Århundrets forfattere* (2000) ISBN 82-525-3996-3
* *Jeg er ikke ironisk : samtaler med Dag Solstad*, Pax (2001) ISBN 82-530-2300-6
* *Bergen i all ubeskjedenhet : 1201 sitater om Norges eneste by og dens innbyggere*, Frifant forlag (2008) ISBN 9788278891162
* *Bernt Tunold : vestlandsmålar i grønt og grått*, Selja forlag (2016) ISBN 9788282401104
* Fra Nora til Karl Ove - og 84 andre personar i norsk litteratur, Samlaget (2017) ISBN 9788252186581
* Jon Fosse. Enkelt og djupt. Om romanane og forteljingane hans, Selja Forlag (2022) ISBN 9788282401845
## Referanser


## Priser (utvalg)
Norsk kulturråds pris for kulturjournalistikk, 1993
J.W. Eides Stiftelses pris for fremragende journalistikk, 1994
## Kilder
* Presentasjon på Samlagets nettsider (Besøkt 4. desember 2017)
* Presentasjon på nettsidene til Litteratursymposiet i Odda 2017 (Besøkt 4. desember 2017)
* Presentasjon på Periskops nettsider (Besøkt 4. desember 2017)
* Presentasjon på Silks nettsider (Besøkt 4. desember 2017)
Ivan Ulsund Rederi

**Ivan Ulsund Rederi** er et fiskebåtrederi på Rørvik i Vikna kommune i Trøndelag.

Ivan Ulsund kom fra en handels- og rederifamilie på Austafjord i Vikna, hvor farfaren Christian Ulsund åpnet sin forretning i 1896 og investerte i Nord-Trøndelags første fiskedampskip i 1897. Ivan Ulsund kjøpte sin første fiskebåt som 17-åring i 1939 og gikk over fra kystfiske i sesongene til helårs havfiske. Rederiet har siden den gang hatt eierskap i 20 fiskebåter. Fra 1960- til 1980-tallet drev det også fraktefart. Rederiet drives videre av Ivan Ulsunds fire sønner.

Ivan Ulsund Rederi eier i dag fiskefartøyene MS "TRØNDERBAS" og MS "BRUSØYSKJÆR". MS "TRØNDERBAS" er en kombinert snurper/tråler, mens MS "BRUSØYSKJÆR" er en tråler.

## Referanser


## Eksterne lenker
*
Fetal programming

Påvirkning hvor effekten av teratogenpåvirkning gjør seg gjeldende senere i livet kalles fetal programming. Et eksempel på dette er perinatal hyperinsulinisme i avkommet som et resultat av mors diabetes. **«Fetal** and neonatal hyperinsulinism is a pathognomic feature in the offspring of diabetic mothers.” (Plagemann, 2004). Her fungerer hormonet insulin som et endogent teratogen på barnets utvikling og kan få konsekvenser videre i livet ved å påvirke regulering av vekt, matinntak og metabolisme. «Alterations of the intrauterine and early postnatal nutritional, metabolic, and hormonal environment may cause predispositions to the development of disorders and diseases in later life. Data obtained by our group indicate that elevated insulin concentrations during critical periods of perinatal life may induce a lasting malprogramming of neuroendocrine systems regulating body weight, food intake, and metabolism.” (Plagemann, 2004).

## Referanser
Kameruns kvinnelandslag i håndball

**Kameruns kvinnelandslag i håndball** er det kvinnelige landslaget i håndball for Kamerun. Det representerer landet i internasjonale håndballturneringer, og reguleres av Fédération Camerounaise de Handball. Landslaget har deltatt i internasjonale turneringer siden 1978. 

## Resultater
*Resultatene som er vist under er kun turneringer der Kamerun har deltatt. Turneringer de ikke har tatt del i er ikke ført opp.*
### [[Verdensmesterskapet i håndball for kvinner|Verdensmesterskap]]
*  2005: 22.-plass
*  2017: 20.-plass
*  2021: *Kvalifisert*

### [[Afrikamesterskapet i håndball for kvinner|Afrikamesterskap]]

*  1979: 
*  1983: 
*  1985: 
*  1987: 
*  1996: 5.-plass
*  1998: 4.-plass

*  2000: 4.-plass
*  2002: 5.-plass
*  2004: 
*  2006: 5.-plass
*  2008: 7.-plass
*  2010: 7.-plass

*  2012: 5.-plass
*  2014: 7.-plass
*  2016: 
*  2018: 4.-plass
*  2021: 

### Afrikaleker

*  1978: 
*  1987: 
*  1999: 

*  2003: 
*  2007: 4.-plass
*  2011: 

*  2015: 
*  2019: 

## Eksterne lenker
* Offisiell nettside 
* Fédération Camerounaise de Handball hos Det internasjonale håndballforbundet
Kjartan Lauritzen

**Per Áki Sigurdsson Kvikne** (født 1995), kjent under artistnavnet **Kjartan Lauritzen**, er en norsk artist fra Balestrand. 

Han lagde sin første sang «Lekeplass» i 2014 under navnet Kjartan Lauritzen Quartet. Han fikk sitt gjennombrudd i 2015 med sangen «Havanna», og fikk en hit i 2016 med «Fredag» som har over 17,8 millioner avspillinger på musikkplatformen Spotify. Han har gitt ut tre EP-er/minialbum, *Mestertyv EP* i 2015, *Fenomenet* i 2017 og *Game Boy* i 2019 og albumet *Kjartanisme* i 2021. I tillegg har han gitt ut låtene «Fa-Fa-Faen» sammen med Datarock, som ble vist på *Stian Blipp Show* på TV 2 i 2017, og singler som «Nyte D», «La meg være i fred» og «Fenomenet».

Under P3 Gull i 2017 ble han nominert både i klassen årets nykommer og årets liveartist og året etter i klassen årets liveartist. Han ble nominert i klassen årets nykommer med Gramo-stipend foran Spellemannprisen 2017 og til årets musikkvideo for «Million», regissert av  foran Spellemannprisen 2021.

I oktober 2017 holdt han konsert for et utsolgt Rockefeller Music Hall. Han har også spilt konserter på Parkteatret, Hulen og Kvarteret. Han varmet opp for Nicki Minaj og Juice Wrld på konserten deres i Oslo Spektrum 3. mars 2019.

I 2022 ga Kjartan Lauritzen ut låta «Skaol Skadle» sammen med Ylvis. Låta var en del av TV-programmet *[[Ylvis i Sogn]]* på VGTV. Han medvirket og var medkomponist på DJ MØMØs (Anders Nilsen) låt «Badebussen» fra filmen *[[Bukkene Bruse på badeland]]* i 2023. For musikken vant de to sammen med Stein Johan Grieg Halvorsen og , som hadde skrevet den øvrige musikken til filmen, Amandaprisen 2024 i klassen beste originalmusikk. Lauritzen og Nielsen ble også nominert til Spellemannprisen 2023 i klassen årets låt for «Badebussen». Han ble i 2024 nominert til kulturdepartementets musikkpris Bendiksenprisen. 

Han var en av deltakerne i TV 2s *[[Hver gang vi møtes]]* i 2025, hvor han blant annet fremførte en versjon av Carola Häggkvists «Fångad av en stormvind» under navnet «Fanga av ein stormvind». For låten ble han nominert til Spellemannprisen 2025 i klassen årets låt, etter å ha vært den mest populære låten i januar 2025 i følge Topplista og Radio Topp 100.

Kvikne har utdannelse fra Norges Kreative Høyskole i Bergen.

## Diskografi
*  *Mestertyv EP* (2015) (EP)
*  *Fenomenet* (2017) (EP)
*  *Game Boy* (2019) (minialbum)
*  *Kjartanisme* (2021) (album)

## Referanser


## Eksterne lenker
* 
* 
* 
*
The Witness

***The Witness*** er en britisk kriminalfilm fra 1959 regissert av Geoffrey Muller. Manuset ble skrevet av Julian Bond. Det bygde på en originalhistorie av John Salt. I rollene ses blant annet Dermot Walsh, Greta Gynt og Russell Napier.

## Rolleliste
*Dermot Walsh - Richard Brindon
*Greta Gynt - May
*Russell Napier - Inspektør Rosewarne
*Martin Stephens - Peter Brindon
*John Chandos - Lodden
*Derek Sydney - Manny
*Hedger Wallace - Manbre

## Referanser


## Eksterne lenker
*''The Witness'' (1959) på Internet Movie Database
Skjermkrage

**Skjermkrage** (*Tanacetum corymbosum*) er en flerårig urt i kurvplantefamilien.

Den blir 30–100 cm høy med opprette, forgrenete stengler og har ingen sterk duft. De nederste bladene har stilk, mens de øvre er sittende. Bladene er fjærflikete med 5–15 lansettformede, tilspissede, fjærflikete småblad. Blomsterkurvene sitter i en halvskjerm og er 2–4 cm i diameter. Randkronene er hvite, og skivekronene er gule. Kurvdekkbladene har en brun kant. Frukten er 2,5–3 mm lang og femkantet.

Skjermkrage vokser i åpen skog, kratt og eng. Den er utbredt i Sør- og Mellom-Europa, Nord-Afrika og Vest-Asia, men mangler mange steder i det østlige middelhavsområdet. Arten vokser naturlig nordover til Mellom- og Øst-Frankrike, Tyskland, Tsjekkia, Polen og Belarus. Den finnes forvillet lenger nordover og er helt naturalisert i Danmark og Sør-Sverige. I Norge er den derimot bare funnet én gang i Sandefjord i 2003.

Skjermkrage deles i flere underarter med følgende utbredelse:

* *T. c.* subsp. *achilleae* – Frankrike, Italia, Spania, Marokko, Algerie, Tunisia
* *T. c.* subsp. *corymbosum*
* *T. c.* subsp. *cinereum* – Balkan, Romania
* *T. c.* subsp. *subcorymbosum* – fra Østerrike og Italia østover til Ukraina

## Galleri

Tanacetum corymbosum 1.jpg|Vekstform
Tanacetum corymbosum - štitasti povratić.jpg|Blomsterstand
Tanacetum corymbosum3 W.jpg|Kurvdekkblad og randkroner
Tanacetum corymbosum5 W.jpg|Overside blad
Tanacetum corymbosum6 W.jpg|Underside blad


## Referanser




## Litteratur
* 
* 
* 
* 

## Eksterne lenker
*
TG4

**TG4** (irsk: *TG Ceathair*; uttales: [tʲeː ɟeː ˈcahəɾʲ] eller [tiː d͡ʒiː ˈcahəɾʲ]) er en irskspråklig tv-kanal på Irland. Kanalen ble lansert 31. oktober 1996 og når 98 prosent av alle irske husholdninger. TG4 eies av det offentlige kringkastingsselskapet Teilifís na Gaeilge, som igjen eies av den irske allmennkringkasteren RTÉ.

TG4 var tidligere kjent som *Teilifís na Gaeilge* eller TnaG, før kanalen ble omdøpt i 1999. TG4 er Irlands tredje tv-kanal, etter RTÉ One i 1961 og RTÉ Two i 1978. TG4 har  daglige seere og en markedsandel på rundt 2 prosent av tv-markedet på Irland. 

Kanalens kjerneprogrammer er på irsk, rundt syv timer daglig. Resten av programmene er hovedsakelig på engelsk. Kanalen finansieres over statsbudsjettet samt noe reklame og sponsormidler. I 2017 var det statlige bidraget på 32,8 millioner euro.

TG4 lanserte en egen HD-utgave, *TG4 HD*, i 2012.

## Referanser


## Eksterne lenker
*
Feidhmeannacht na Seirbhíse Sláinte

**Feidhmeannacht na Seirbhíse Sláinte** (irsk) eller **Health Service Executive** (engelsk) er en irsk statlig organisasjon med ansvar for å levere helse- og omsorgstjenester til Irlands innbyggere, finansiert over skatteseddelen. Organisasjonen ble etablert ved helseloven (*Health Act*) av 2004 som trådte i kraft 1. januar 2005. Den erstattet ti regionale helsestyrelser og en rekke andre etater og organisasjoner. Irlands helseminister har politisk ansvar for virksomheten.

Feidhmeannacht na Seirbhíse Sláinte er Irlands største arbeidsgiver, med mer enn  ansatte og ytterligere  i finansierte helsetjenester. Organisasjonen har et årlig budsjett på over 13 milliarder euro, mer enn noen annen organisasjon i offentlig sektor. I mars 2017 ble det kunngjort at Feidhmeannacht na Seirbhíse Sláinte skal legges ned og erstattes av et nytt system med regionale organisasjoner som er direkte underlagt det irske helsedepartementet. Planen ble imidlertid reversert senere samme år.

## Referanser


## Eksterne lenker
*
Tour de Ski 2017/18

**Tour de Ski 2017/18** var den tolvte utgaven av Tour de Ski. Touren, som inngikk i verdenscupen i langrenn 2017/18, startet 30. desember 2017 i Val Müstair og ble avsluttet 7. januar 2018 i Val di Fiemme.

## Program

## Sammenlagt

## Etappene

### 1. etappe
**30. desember 2017, [[Lenzerheide]], [[Sveits]]** 

### 2. etappe
**31. desember 2017, Lenzerheide, Sveits** 

### 3. etappe
**1. januar 2018, Lenzerheide, Sveits** 

### 4. etappe
**3. januar 2018, [[Oberstdorf]], [[Tyskland]]**

Etappen ble avlyst pga. dårlig vær.

### 5. etappe
**4. januar 2018, Oberstdorf, Tyskland** 

### 6. etappe
**6. januar 2018, [[Val di Fiemme]], [[Italia]]** 

### 7. etappe
**7. januar 2018, Val di Fiemme, Italia** 

## Referanser
Hanna Oftedal Sagosen

**Hanna Oftedal Sagosen** (født **Bredal Oftedal**; 1994) er en norsk tidligere håndballspiller. Hun har spilt for ,  i Frankrike og den danske klubben .

Hun la opp i 2019 etter å slitt med en skade i fotbladet.

Hun er lillesøsteren til Stine Bredal Oftedal som spilte sammen med henne i Paris frem til sommeren 2017.

Hun er siden juni 2022 gift med håndballspilleren Sander Sagosen.

## Referanser


## Eksterne lenker
*
Edge of Darkness (1943)

***Edge of Darkness*** er en amerikansk dramafilm fra 1943 regissert av Lewis Milestone. Manuset ble skrevet av Robert Rossen. Det bygde på William Woods' roman med samme tittel, som ble utgitt i 1942. Den norske tittelen var *Like før daggry*. I rollene ses blant andre Ann Sheridan, Errol Flynn og Walter Huston. Argentinas regjering nektet å gi *Edge of Darkness* visningstillatelse, fordi den hevdet at filmen kunne sette landets nøytralitet i fare.

## Innspillingsfakta
*Edge of Darkness* ble spilt inn fra 6. august til slutten av november 1942. Tjenestemenn i hær og marine gav tillatelse til filming i Del Monte i California, et beskyttet militært område som omgir Monterey Presidio. Andre scener ble spilt inn i Monterey Bay, California, nær Cannery Row i Monterey, i Del Monte-skogen og i bukter i nærheten av Cypress Point. Ifølge en artikkel i *[[The New York Times]]* fra 27. september 1942 ble to brygger i Monterey og en flåte av lokale fiskefartøyer anvendt.

## Fakta om filmen
Arbeidstittelen til denne filmen var *Norway in Revolt*.

Ifølge artikler i *[[The Hollywood Reporter]]* betalte Warner Bros. $30.000 for rettighetene til William Woods' roman.

Artikler i *The Hollywood Reporter* fortalte også om at en ny type zoomobjektiv ble konstruert spesielt for denne filmen. Det benyttet variabel brennvidde som gjorde det mulig for kameraoperatøren å skifte hele tiden fra avstandsbilder til ekstreme nærbilder uten å flytte selve kameraet.

En pressemelding, som ligger i mappen om filmen i AMPAS Library, opplyste at pastor Hans Stesness ved St. Olav's Church for Norwegian Seamen (i nærheten av Los Angeles' havn) fungerte som teknisk regissør for kirkescenene i filmen og at han lånte ut en prestekjole til Richard Fraser, som spilte rollen som  presten i Trollnes.

## ''«Se på Norge»''
«Look to Norway»-talen ble holdt av president Franklin D. Roosevelt under overleveringsseremonien av krigsskipet KNM «Kong Haakon VII» på Washington Navy Yard 16. september 1942.

Roosevelts «Look to Norway»-tale blir lest opp på slutten av denne filmen av en imitator:

## Handling
Filmen utspiller seg i det fiktive norske fiskeværet Trollnes i 1942. Motstanden mot de tyske okkupantene blir ledet av en gruppe mennesker, som inkluderer hotelleieren Gerd Bjarnesen, fiskeren Gunnar Brogge og forloveden Karen Stensgard, som er datter av den lokale legen Martin Stensgard. Hans svoger Kaspar Torgerson, som eier en hermetikkfabrikk, er imidlertid kollaboratør.

## Rolleliste
(Kun krediterte skuespillere)

*Errol Flynn - Gunnar Brogge
*Ann Sheridan - Karen Stensgard
*Walter Huston - Dr. Martin Stensgard
*Nancy Coleman - Katja
*Helmut Dantine - Kaptein Koenig
*Judith Anderson - Gerd Bjarnesen
*Ruth Gordon- Anna Stensgard
*John Beal - Johann Stensgard
*Morris Carnovsky - Sixtus Andresen
*Charles Dingle - Kaspar Torgerson

## Referanser


## Eksterne lenker
*
Miguel Rubi

**Jose Miguel Rubi Capaceti** (født 16. april 1953 i Barcelona) er en spansk fysiker. Han er professor i faststoffysikk ved Universitetet i Barcelona. Han arbeider i hovedsak med ikke-likevektsystemer innen termodynamikk, og regnes som en sentral forsker innen dette fagområdet. Hans hovedinteresse innenfor dette feltet er ikke-likevekt i statistisk fysikk, og anvendelsen innenfor biologi og nanovitenskap. 

Han har en ph.d.-grad i fysikk fra Universitat Autònoma de Barcelona. Etter ph.d.-studiene var han postdoktor hos professor Peter Mazur ved Universitetet i Leiden, i Nederland.  

Rubi har vært leder for fysikkprogrammet under det spanske departementet for vitenskap og innovasjon, og er spansk representant for EU-program. 

Per 2017 har han skrevet nærmere 200 vitenskapelige artikler, og flere populærvitenskapelige bøker. 

## Hedersbevisninger

Rubi er æresprofessor ved flere universitet og har vært gjesteprofessor flere steder. 

I 2003 ble han tildelt von Humboldtprisen for sine bidrag innenfor teorien om stokastiske prosesser.

I 2013–2014 var han oppnevnt som Leverhulme-professor, et ærefullt gjesteprofessorat ved Imperial College, London.

I 2017 ble han tildelt Plus Ratio Quan Vis-medaljen av Det jagellonske universitet i Krakow.

I Norge har han tilknytning til NTNU gjennom samarbeid med instituttene for kjemi og fysikk, og er både tildelt Lars Onsagers professorat (2003) og et æresdoktorat (doctor honoris causa) i 2016. 

I 2007/2008 var han utnevnt som medlem, CAS Fellow, av Senter for grunnforskning ved Det Norske Videnskaps-Akademi.

I 2010 mottok han prisen ICREA Academia Prize. Den deles ut av det katalanske forskningsinstituttet Institució Catalana de Recerca i Estudis Avançats.

## Referanser
Point blank

**Point blank**, fra fransk *pointé à blanc* via engelsk er en militær betegnelse på det området der et skudd midt på en mål på størrelse med et menneske vil treffe, enten det treffer i hodet eller i foten. Fordi et prosjektil vil miste fart og høyde etter at det forlater løpet, er sikter stilt inn slik at det peker litt nedenfor kulebanen ved løpet. Prosjektilet vil derved først stige over siktelinjen og deretter synke ned under. Point blank tilsvarer det området i kulebanen hvor et siktepunkt midt på et menneske vil gi et treff.

Begrepet kan noen ganger oversettes til **kloss hold** (nær avstand).

## Opprinnelse
Det franske *pointé à blanc* kan oversttes med «pek på det hvite», det vil si den hvite sirkelen i midten av blinken. Utrykket var i utgangspunktet brukt om artilleri, der det viste til avstanden hvor et direkte skudd rett fram ville gi et treff, uten at artilleristene trengte å heve løpet for å avgi krumbaneild.

Utover 1800-tallet ble uttrykket brukt på engelsk i militære kretser for å beskrive banen til prosjektilene ved muskettskyting. Ved innføringen av rifler økte avstandene hvor et våpen kunne treffe en motstander betydelig. Dette gav en stor taktisk fordel, og gjennom hele siste halvdel av 1800-tallet var det en stadig søken etter våpen med lengre rekkevedde, særlig våpen der soldatene i kampens hete kunne gi ild rett fram uten å måtte beregne avstand nøyaktig og stille inn siktene riktig. Detet ledet først til faste metallpatroner, og siden til stadig mindre og lettere prosjektiler, slik hastigheten steg og kulebanene ble flatere.

## Referenaser
Walter Lechner Racing

**Walter Lechner Racing** (også kjent som **Lechner Racing School**) er et motorsportsteam basert i Østerrike. De har som siktemål å oppdage nye førertalenter, som for tiden konkurrerer i det tyske Formel 4-mesterskapet. Med sine mer erfarne førere konkurrerer de i sportsvognsracing, som Porsche Carrera Cup Tyskland og Porsche Supercup, som de har vunnet syv ganger mellom 2005 og 2017.

Lechner Racing har siden 1979 konkurrert i en rekke lavere formelbilklasser som Formel Ford og Interserie. I Porsche Supercup har de deltatt siden 2003 og de vant sin første tittel i 2005. Siden har de vunnet Supercup-mesterskapet ytterligere syv ganger, senest i 2017.

## Referanser



## Eksterne lenker
*
Kvernhusdalsbekken kraftverk

**Kvernhusdalsbekken kraftverk** er et vannkraftverk i Iveland kommune i Agder.

Det er et elvekraftverk som utnytter et fall på 80 meter.

Installert effekt er 99 kW. Årsproduksjon er 0,5 GWh.

Kraftverket eies av lokal grunneier.

## Referanser


## Kilder
* 
*NVE vannkraftdatabase
MTVA

**Médiaszolgáltatás-támogató és Vagyonkezelő Alap** (norsk oversettelse: *Mediestøtte- og ressursforvaltningsfondet*), best kjent som **MTVA**, er et ungarsk fondselskap som eies og finansieres av den ungarske staten, gjennom det statlige kontoret for media og kommunikasjon (NMHH). MTVA ble opprettet 1. januar 2011, og fra 2015 har selskapets hovedoppgave vært å finansiere og drifte Duna Media, Ungarns allmennkringkasterselskap. 

## Bakgrunn

MTVA ble satt i drift 1. januar 2011 og samlet fire offentlige medieselskaper i Ungarn: Magyar Televízió (MTV), Magyar Rádió (MR), Duna TV og nyhetsbyrået Magyar Távirati Iroda (MTI). Samtidig fikk MTI enerett på å produsere nyheter til de offentlige kringkasterne. 

Ifølge ungarske politikere skulle opprettelsen av MTVA bidra til å rydde opp i landets «dysfunksjonelle offentlige kringkastingssektor». 

Mediereformen fikk imidlertid kritikk fra utenlandske politikere og medieeksperter som mente reformen begrenset kringkasternes uavhengighet og ga regjeringen større kontroll over landets allmennkringkastere.

De fire kringkasterne fortsatte som fire divisjoner under MTVA, men 1. juli 2015 ble de fire divisjonene slått sammen til ett felles kringkastingsselskap: Duna Media. 

Blant annet har MTVA ansvaret for å fordele midler og ressurser til de ulike avdelingene i Duna Media. De fleste som jobber i Duna Media, er også ansatt gjennom MTVA.

## Referanser


## Eksterne lenker
*
First Comes Courage

***First Comes Courage*** er en amerikansk dramafilm fra 1943 regissert av Dorothy Arzner og Charles Vidor (Sistnevnte er ukreditert). George Sklar adapterte Elliott Arnolds roman *The Commandos*, som ble utgitt i 1943, mens Lewis Meltzer og Melvin Levy skrev manuset. I rollene ses blant andre Merle Oberon, Brian Aherne og Carl Esmond.

## Innspillingsfakta
*First Comes Courage* ble spilt inn fra 4. januar til 18. mai 1943. Ifølge en artikkel i *[[The Hollywood Reporter]]* ble scener spilt inn på Vancouver Island i Britisk Columbia i Canada som erstatning for norskekysten.

## Fakta om filmen
Arbeidstittelen til denne filmen var *Attack by Night*.

Ifølge en artikkel i *The Hollywood Reporter* forut for produksjonen ble settingen endret fra Frankrike til Norge for å utnytte den offentlige interessen for Norge som et okkupert land.

Andre artikler i *The Hollywood Reporter* meldte om at Charles Vidor erstattet Dorothy Arzner som regissør etter at sistnevnte ble rammet av lungehinnebetennelse.

En uidentifisert samtidskilde i AMPAS Production Files tilføyde at soldater fra British Columbia Military Units opptrådte som statister i filmens kommandoscener.

## Handling
Norge i 1942. Nicole Larsen blir avskydd som forræder av landsmennene for sin troskap til nazismen og sitt romantiske forhold til den tyske offiseren Paul Dichter.  Hun er i virkeligheten agent for den norske motstandsbevegelsen og har vært uvurderlig i arbeidet med å identifisere strategiske nazistiske mål for de allierte. Nicole blir advart om at Dichter må drepes så snart han får mistillit til henne.

## Rolleliste
(Kun krediterte skuespillere)

*Merle Oberon - Nicole Larsen
*Brian Aherne - Kaptein Allan Lowell
*Carl Esmond - Major Paul Dichter
*Isobel Elsom - Rose Linstrom
*Fritz Leiber - Dr. Aanrud
*Erville Alderson - Soren
*Erik Rolf - Ole
*Reinhold Schünzel - Oberst Kurt Von Elser

## Referanser


## Eksterne lenker
*
Humorgalla

***Humorgalla*** var en årlig sceneoppsetning som ble spilt over hele Norge fra 2006 til 2024.

Forestillingen inneholdt standup, karakterer, parodier og humoristiske låter, men innholdet var ulikt fra år til år ut fra hvilke komikere som sto på scenen. Arrangementet ble produsert med komikere som Bård Tufte Johansen, Anne-Kat. Hærland, Thomas Giertsen, Linn Skåber, Else Kåss Furuseth og Harald Eia.

Forestillingen har både vært på turné over hele Norge, men har også blitt satt opp fast på Latter i 2011 og Chateau Neuf i 2017. Showet ble opprinnelig produsert av Feelgood Scene Film og TV.

## Forestillinger år for år

## Referanser
Radio Orpheus

**Radio Orpheus** eller **Radio Orfey** (russisk: Радио Орфей) er en russisk radiokanal som sender klassisk musikk. Kanalen holder til i Moskva, men sender også i St. Petersburg, Jekaterinburg, Volgograd, Perm, Lipetsk, Tula, Kurgan og Smolensk – i tillegg til strømming via internett. Kanalen ble startet i august 1960 og var medlem av Den europeiske kringkastingsunion fra 1996 til 2022.

Kanalen er Russlands eneste radiokanal som kun sender klassisk musikk. Radio Orpheus samarbeider tett med ledende orkestre, dirigenter og solister i Russland og utlandet. Kanalen sender også informasjon, analyser og nyheter om russisk og internasjonal klassisk musikk.

Orpheus eies av *Det statlige russiske senteret for fjernsyns- og radiomusikk*.

### Utmeldingen fra EBU i 2022
Som følge av Russlands invasjon av Ukraina 24. februar 2022, besluttet EBU dagen etter å utestenge Russland fra Eurovision Song Contest 2022. Som motsvar uttalte samtlige av Russlands medlemmer, inkludert Radio Orfey, at de trekker seg fra unionen. EBU har mottatt en muntlig bekreftelse fra kringkasterne, men avventer per mars en endelig, formell bekreftelse på utmelding. I mellomtiden har EBU suspendert de russiske medlemmene fra samtlige av unionens styrer og komiteer.

## Referanser


## Eksterne lenker
*
Jonas Arntzen

**Jonas Arntzen** (født 21. november 1997 på Lillehammer) er en norsk profesjonell ishockeymålvakt som spilte sin første A-lagskamp for Lillehammer Ishockeyklubb i Get-ligaen i 2014. Da var han bare 16 år gammel. Etter én sesong på Lillehammers A-lag, reiste han til Sverige og Leksands IF. 

Han spilte to sesonger for Leksands J20-lag i den svenske toppserien for juniorer, og fikk også hoppe inn i en SHL-kamp mot Skellefteå AIK. Han ble dermed yngste norske keeperen som har spilt i SHL. Sesongen 2017/2018 fikk han plass på A-laget til Leksand i Hockeyallsvenskan, og i sesongen 2018/2019 var han med å rykke opp til SHL med Leksands IF. 

Han har spilt for alle ungdomslandslag i Norge og deltatt på tre ulike junior-VM. I 2019 ble han tatt ut i den norske VM-troppen som spilte VM i Slovakia, uten at han kom på isen. I juni 2019 ble det offentliggjort at han de neste to sesongene skal spille for Örebro i SHL. I juni 2019 ble han også invitert på trenings-leir hos NHL-klubben og Stanley cup-vinnerne St.Louis Blues for å vise seg fram og bli kjent med klubben

## Referanser


## Eksterne lenker
*
Speider-sport

**Speider-Sport AS** er Norges speiderforbunds autoriserte forhandler av speiderartikler.

## Historikk
Norsk Speidergutt-Forbunds Depot i 1914 åpnet salg av speidereffekter fra et vareskap hver onsdag aften i Munkedamsveien. Vareskapet ble omdannet til aksjeselskapet Speiderdepotet A/S, med én mann på lønningslisten. Etter krigen ble aktiviteten gjenopptatt og andelslaget Speider Sport A/L ble stiftet i 1945. Fra 2000 drev eksterne aktører butikken på vegne av Speider‑sport. I 2012 tok vi tilbake driften og endret selskapsform fra andelslag til aksjeselskap.

Speider-sport AS drives i dag kun som nettbutikk med lager i Fredrikstad. Vi eies av Norges speiderforbund og alt overskudd går til mer speiding i Norge. I 2016 genererte vi 1,3 million kroner til Norges speiderforbund!
## Våre verdier
* **Synlighet** – speidermerkede produkter som syns.
* **Tilgjengelighet** – enkel handel for medlemmer og andre.
* **Ansvarlighet** – miljøperspektiv i produksjon og utvikling.
* **Lønnsomhet** – riktig pris til medlemmer og langsiktig avkastning til speiderarbeidet i Norge.

## Formål
* Speider-Sport AS er Norges speiderforbunds autoriserte forhandler av speiderartikler.
* Vi har som ambisjon å gjøre speiding mer synlig, mer tilgjengelig og mer lønnsom. Vi formidler produkter testet og anerkjent av erfarne speidere – og er opptatt av å være på lag med naturen.

## Våre satsningsområder
* Speiderens offisielle drakt, merker og bøker.
* Profilprodukter som skaper synlighet.
* Produkter til krets/korps og landsleir.
* Speiding kler meg-kolleksjonen.

## Eksterne lenker
Speider-sport sin nettbutikk 

Norges speiderforbund

Speiderbasen

Speidermuseeet i Norge
Agrotekniker

**Agroteknikere** utfører teknisk arbeid knyttet til forskning innen jordbruk og fiske og utvikling og tilpasning av forskningsresultater innen jordbruk og fiske.

En agrotekniker er fagkonsulent innen landbruksfag. Arbeidet omfatter ofte å fremme bøndenes interesser i ulike sammenhenger, eller å arbeide som et bindeledd mellom bøndene og f.eks. forsikringsselskaper og banker. En agrotekniker kan blant annet arbeide som planlegger, tjenestemann i landbrukets organisasjoner, som saksbehandler i offentlig forvaltning, banker, forsikringsselskaper m.m. En agrotekniker kan også arbeide på gård og ha de samme arbeidsoppgavene som en agronom.

I arbeidsoppgavene kan inngå å:
*forberede materiell og utstyr i forbindelse med forsøk, tester og analyser
*samle inn og forberede prøver av vekster, slik som celler fra planter og dyr, og vev eller deler av organer fra dyr i forbindelse med forsøk, tester og analyser
*assistere ved utføring av forsøk, tester og analyser på deres spesialfelt
*analysere kornprøver i forhold til kvalitet, renhetsgrad og vekstmuligheter
*samle inn data og beregne størrelser på og kostnader for materiell og arbeid som er nødvendig for å gjennomføre et prosjekt
*anvende sin praktiske og teoretiske kunnskap for å identifisere og løse problemer
*organisere vedlikeholds- og reparasjonsarbeid av forskningsinstrumenter

## Se også
* Landbrukskandidat
* Agronom

## Eksterne lenker
* Utdanning.no sin yrkesbeskrivelse av agrotekniker
Sveinung Sandberg

**Sveinung Sandberg** (født 1977) er en norsk sosiolog og kriminolog.

Sandberg ble cand.polit. i sosiologi ved Universitetet i Oslo i 2003 og var deretter ansatt som stipendiat ved Sosiologisk institutt ved Universitetet i Bergen, der han tok ph.d.-graden i 2009 med avhandlingen *Symbolic Capital and Linguistic Practice in Street Culture*. Deretter var han postdoktor ved Institutt for sosiologi og samfunnsgeografi ved Universitetet i Oslo. I 2013 ble han ansatt som førsteamanuensis ved Institutt for kriminologi og rettssosiologi, og i 2014 ble han professor ved samme institutt.

Hans forskning kretser rundt terrorisme, marginalisering, vold, maskulinitet, illegale rusmidler og sosiale bevegelser, ofte med en narrativ eller diskursanalytisk vinkling.

## Referanser
Dictenidia

***Dictenidia*** er en slekt av **[[stankelbein]]**, er storvoksne mygg som er vanlig i de fleste naturtyper i Norge.

## Utseende
Middelsstore til store, langbeinte, blankt gule og svarte stankelbein med smale vinger som har mange, lange årer (enkelte arter har reduserte vinger). Hodet har lang "snute" og lange palper, antennene er kamformede hos hannen og litt lengre enn hodet. Thorax er avlang med dype furer, en V-formet fure på ryggen er særlig påfallende. Svingkøllene (halterene) er ganske lange. Bakkroppen er lang og sylindrisk, hunnen har et nokså langt, spisst eggleggingsrør, hannens ytre kjønnsorganer er gjerne ganske kompliserte. Vingene er gjerne glassklare med svarte flekker.
Larvene er pølseformede mer litt læraktig, tykk hud.

## Levevis
Larvene lever i død ved.

## Utbredelse

## Systematisk inndeling - Europeiske arter

Det er registrert 95 arter av storstankelbein (Tipulidae) i Norge (tall fra 2006). Listen over europeiske arter følger . Det er publisert  artsnavn i slekten .

* Orden **[[Tovinger]]** (Diptera)
** Underorden **[[Mygg]]** (Nematocera)
*** Overfamilien **[[Stankelbein]]** (Tipuloidea)
**** Familien **[[Storstankelbein]]** (Tipulidae) 
***** Slekten  ***Dictenidia*** Brullé, 1833 
****** *[[Dictenidia bimaculata]]* (Linnaeus, 1760)
****** *[[Dictenidia fasciata]]* Coquillett, 1898
****** *[[Dictenidia formosana]]* Alexander, 1920
****** *[[Dictenidia fulvida]]* (Bigot, 1861)
****** *[[Dictenidia glabrata]]* Alexander, 1938
****** *[[Dictenidia inaequipectinata]]* Alexander, 1934
****** *[[Dictenidia knutsoni]]* Yang & Yang, 1989
****** *[[Dictenidia leigongshanensis]]* Men, Xue, Yu & Li, 2016
****** *[[Dictenidia luteicostalis]]* Alexander, 1931
****** *[[Dictenidia manipurana]]* (Alexander, 1970)
****** *[[Dictenidia miyatakei]]* Alexander, 1953
****** *[[Dictenidia partialis]]* Yang & Yang, 1989
****** *[[Dictenidia pictipennis]]* (Portschinsky, 1887)
****** *[[Dictenidia rhadinoclada]]* (Alexander, 1970)
****** *[[Dictenidia sauteri]]* Enderlein, 1921
****** *[[Dictenidia semifasciata]]* Alexander, 1925
****** *[[Dictenidia sichuanensis]]* Yang & Yang, 1989
****** *[[Dictenidia stalactitica]]* Alexander, 1941
****** *[[Dictenidia subpartialis]]* Yang & Yang, 1989
****** *[[Dictenidia yuexiensis]]* Men, 2014

## Referanser


## Kilder
* Hofsvang, T. 1986. Stankelbein (Diptera, Tipulidae). Norske Insekttabeller nr. 10. 84 sider. Utgitt av Norsk entomologisk forening.
* Hofsvang, T. 1992. A check list of Norwegian Tipulidae (Diptera). Fauna norvegica, Serie B 39: 77-79.

## Eksterne lenker
*
Phoroctenia

***Phoroctenia*** er en slekt av **[[stankelbein]]**, er storvoksne mygg som hører til familien storstankelbein (Tipulidae).

## Utseende
Middelsstore til store, slanke, blanke, brunrøde stankelbein med noen mørkere felter. Thorax er brunrød eller svart med gule sidestriper. Antennene hos hannen er kamformede.

## Levevis

## Utbredelse
Slekten er utbredt i Holarktis. I Norge er den bare kjent fra Troms.

## Systematisk inndeling - Europeiske arter

Det er registrert 95 arter av storstankelbein (Tipulidae) i Norge (tall fra 2006). Listen over europeiske arter følger . Det er publisert  artsnavn i slekten .

* Orden **[[Tovinger]]** (Diptera)
** Underorden **[[Mygg]]** (Nematocera)
*** Overfamilien **[[Stankelbein]]** (Tipuloidea)
**** Familien **[[Storstankelbein]]** (Tipulidae) 
***** Slekten  ***Phoroctenia*** Coquillett, 1910 
****** *[[Phoroctenia immaculata]]* (Becker, 1926)
****** *[[Phoroctenia similis]]* (Williston, 1893)
****** *[[Phoroctenia vittata]]* (Meigen, 1830)

## Referanser


## Kilder
* Hofsvang, T. 1986. Stankelbein (Diptera, Tipulidae). Norske Insekttabeller nr. 10. 84 sider. Utgitt av Norsk entomologisk forening.
* Hofsvang, T. 1992. A check list of Norwegian Tipulidae (Diptera). Fauna norvegica, Serie B 39: 77-79.
* bugguide.net - ''Phoroctenia vittata'', med bilder fra Nord-Amerika

## Eksterne lenker
*
Sindre Finnes

**Sindre Finnes** (født 1964) er en norsk tidligere fagsjef i NHO-forbundet Norsk Industri, han sa opp jobben i oktober 2024. Han er gift med politikeren Erna Solberg, som var Norges statsminister 2013–2021.

## Bakgrunn
Sindre Finnes ble født 25. juni 1964 i Ålesund og vokste opp der. Finnes er sønn av kontorsjef Jonny Edvin Finnes (1934–2024) og Reidun Bjørkedal (1934–1997). 
Han studerte økonomi ved Norges Handelshøyskole frem til 1989, men leverte aldri oppgaven for siviløkonomgraden. Til tross for det har han brukt denne lovbeskyttede tittelen ved flere anledninger. Det var under hans studieopphold i Bergen han ble sammen med Erna Solberg. De møttes første gangen på landsmøte  til Norges Konservative Studenterforbund i februar 1986. Senere samme år flyttet Sindre Finnes til Bergen for å begynne studier ved Norges Handelshøyskole.

Finnes giftet seg med Solberg i 1996 da hun var stortingsrepresentant.

I 2022 utgav han selvbiografien *Ved Ernas side*. Finnes studerte på siviløkonomstudiet, men fullførte ikke studiet. Han har likevel ved flere anledninger utgitt seg for å være siviløkonom, og gått med ringen som er forbeholdt uteksaminerte siviløkonomer.

## Politikk
Finnes var i perioden 1989–1991 generalsekretær i Norges Konservative Studenterforbund (NKSF). Han ledet Norsk Studentunions Bergensavdeling 1986–1987, og var styreleder i Studentsamskipnaden i Bergen 1987–1988.

Finnes har flere ganger representert det offisielle Norge sammen med Erna Solberg.

For sitt bidrag i hjemmet «Finnes/Solberg» ble Finnes kåret til «Årets mann» av Høyres Kvinneforum i 2002.

## Karriere
Fra 1998 til 2024 var Finnes fagsjef i bransje- og industripolitisk avdeling i Norsk Industri. Før det var han lærer ved Kolvikbakken ungdomsskole i Ålesund 1989–1990 og redaktør i Gyldendal 1992–1998.

## Aksjehandel
I september 2023 kom det frem at Finnes aktivt handlet aksjer i en rekke selskaper mens ektefellen hans var statsminister fra 2013 til 2021. Statsministeren deltok i møter som omhandlet disse selskapene, uten å melde seg inhabil. Den 3. november 2023 besluttet Økokrim å ikke åpne for etterforskning av Finnes for innsidehandel.

*Dagbladet* publiserte i 2017 en sak om Finnes' aksjeposter i selskapet Q-Free som driver innenfor bompengebransjen. Finnes understreket da at han og Solberg hadde adskilt økonomi. På bakgrunn av dette gjorde Faktisk.no en undersøkelse i 2019 og konkluderte med at Finnes ikke tjente penger på bomselskaper da han solgte seg ut i 2017.

## Bibliografi
* *Ved Ernas side* Aschehoug 2022 

## Referanser


## Eksterne lenker
* 
* 
*
S4C

**S4C** (walisisk: Sianel Pedwar Cymru, norsk: *Kanal 4 Wales*) er en walisisk-språklig offentlig tv-kanal som sender på De britiske øyer. Kanalens hovedkvarter ligger i Cardiff, med et regionskontor i Caernarfon. Våren 2018 flytter S4C sitt hovedkvarter til byen Carmarthen, vest for Cardiff. Kanalsjef er Owen Evans, tidligere departementsråd i Wales' regjering.

## Bakgrunn
S4C er Storbritannias fjerde eldste tv-kanal, og den første som var rettet mot landets walisisk-talende publikum. De tre første kanalene var BBC One, ITV og BBC Two.

Da kanalen ble etablert, ble den kringkastet over det analoge bakkenettet. S4C var tospråklig (walisisk og engelsk) utenom beste sendetid, og kanalen videreformidlet mange av programmene fra Channel 4. Da det digitale bakkenettet ble innført i 2010, gikk S4C over til å sende fullt og helt på walisisk. Samme året lanserte kanalen også en egen HD-utgave, kalt  (*klart bilde*). To år senere ble imidlertid HD-kanalen lagt ned på grunn av reduserte bevilgninger.

Kanalen sender årlig rundt 1700 timer med innhold fra Storbritannias uavhengige tv-sektor – i tillegg til over 500 timer produsert av BBC Wales.

## Referanser


## Eksterne lenker
*
NS 1090

**NS 1090** er en kvalitetsstandard for utførelse av stålkonstruksjoner og aluminiumkonstruksjoner.

For alle fabrikkerte stålkonstruksjoner levert på norske byggeplass er det et gjeldende juridisk krav i henhold til den nye byggevareforordningen, CPR, at de er CE-merket. NS 1090 er den gjeldende ordningen, og den eneste ordningen som i sin helhet sikrer slik CE-merking  

## Formål
Man fikk 1090 da det skjedde flere uønskede alvorlige hendelser på europeiske byggeplasser. 

Hensikten med standarden kan oppsummeres i:
# Mekanisk resistens og stabilitet
# Sikkerhet ved eventuell brann
# Redusere miljøskader 
# Sikkerhet for de ansatte ved montasje og når konstruksjonen er i bruk
# Sikkerhet mot lyd
# Energi økonomi og motstand mot varme 
# Bærekraftig bruk av naturressurser

## I praksis
Er ikke fabrikkerte stålkonstruksjoner der sveising er utført gjort etter NS 1090 skal de ikke brukes i konstruksjonen og de må bli underkjent. Dokumentasjon på NS 1090 må kunne følge/forevises produktet. Er ikke foretaket som sveiser, f.eks på en byggeplass, sertifisert etter NS 1090 er ikke sveisingen lovlig. Hensikten er at hvis man sveiser jern kan man redusere jernet sitt styrke. Utføres arbeidet uten slik sertifikat vil byggherreforskriften kunne tre inn.
## Referanser


## Eksterne lenker
* NS 1090 hos Standard Norge
United Kingdom Independent Broadcasting

**United Kingdom Independent Broadcasting** (**UKIB**) er en sammenslutning av tre britiske uavhengige kringkastere og produksjonsselskaper. UKIBs hovedformål har vært å representere medlemmenes interesser i Den europeiske kringkastingsunion (EBU). Medlemmene i sammenslutningen er ITV og dens 16 produksjonsselskaper samt Channel 4 og S4C. UKIB ble grunnlagt i 1981 da Association of Independent Radio Contractors (AIRC) ble opptatt som aktivt medlem i EBU. 

## Medlemmer

## Referanser


## Eksterne lenker
* ITV
* STV
* UTV
* Channel 4
* S4C engelsk
* S4C walisisk
Societatea Româna de Radiodifuziune

**Det rumenske radiokringkastingsselskapet** (rumensk: **Societatea Română de Radiodifuziune**), i dagligtale omtalt som *Radio România*, er Romanias statlige radiokringkaster, grunnlagt i 1928.

## Kanaler
Rumensk radio driver flere riksdekkende radioer, både på FM-båndet og digitalt:
* România Actualitaţi
* Antena Satelor
* România Cultural
* România Muzical
* România Internaţional
* Radio Chișinău
* eTeatru.ro
* Radio 3 Net «Florian Pittiş»
* Teatrul Național Radiofonic
**Regionale kanaler:**
* România Regional
* Bucureşti fm
* Radio Cluj
* Radio Constanța
* Radio Vacanța
* Radio Craiova
* Radio Iași
* Radio Reșița
* Radio Targu Mureș
* Radio Timișoara

## Referanser


## Eksterne lenker
Vika mikrokraftverk

**Vika mikrokraftverk** er et vannkraftverk ved Lysefjorden i Sandnes kommune i Rogaland.

Det er et elvekraftverk som utnytter et fall på 130 meter i en bekk fra Vikastakken.

Installert effekt er 100 kW fra en Vanvik peltonturbin. Årsproduksjon er 0,24 GWh.

Kraftverket eies av lokal grunneier.

## Referanser


## Kilder
* 
* NVE vannkraftdatabase
Radio France

**Radio France** er en fransk offentlig radiokringkaster, grunnlagt i 1975. Selskapet driver syv riksdekkende radiokanaler og flere kor og orkestre. 

## Bakgrunn
Radiokringkasting i Frankrike har røtter tilbake til begynnelsen 1920-årene. I november 1922 startet den første private kanalen, *Radiola*, sine sendinger. Kanalen skifter senere navn til *Radio Paris*. Under andre verdenskrig overtar staten alle landets radiokanaler, og statsmonopolet fortsetter etter krigen – gjennom det offentlige kringkastingsselskapet RTF og siden ORTF. 

I 1975 ble ORTF delt opp i flere adskilte tv-kanaler: TF1 (Télévision française 1), Antenne 2 og France Région 3. Det samme skjer med den offentlige radiovirksomheten som skilles ut i et eget selskap, *Radio France.*

## Kanaltilbud
Radio France driver syv riksdekkende radiokanaler:
* **France Inter** – Radio Frances hovedkanal med underholdning, debatt- og prateprogrammer, musikk og nyhetssendinger
* **France Info** – 24-timers nyhetskanal
* **France Culture** – kulturkanal som sender programmer innen kunst, historie, vitenskap og filosofi.
* **France Musique** – klassisk musikk og jazz
* **France Bleu** – radionettverk bestående av 44 regionale stasjoner. Sender popmusikk og lokale nyheter. 
* **FIP** – sender alle typer musikk: klassisk, hiphop, jazz, chanson, rock, blues, verdensmusikk 
* **Mouv**' – ungdomskanal 

### Andre enheter
Radio France driver fire orkestre og kor.
** l'Orchestre National de France (Frankrikes nasjonalorkester)
** l'Orchestre Philharmonique de Radio France (Radio Frances filharmoniske orkester)
** Le Chœur de Radio France (Radio France-koret)
** La Maîtrise de Radio France (Radio Frances skolekor)

## Referanser


## Eksterne lenker